
Quamvis  multam  viri  docti  in  quaestione  quae  est  de  natura  et  notione 
symbolica  Cheruborum  operam  curamque  consumpserint ,  tamen  usque  ad  nostram 
aetatem  tam  variae  sunt  tamque  discrepantes  eorum  sententiae,  ut  rem  nequaquam 
satis  adhuc  exploratam  esse  et  cognitam  iudicaveris.  Quare  non  vereor  ne  acta 
agere  videar,  Yeteris  Testamenti  locis  ad  hanc  quaestionem  pertinentibus  diligen- 
tius  inspectis  et  examinatis,  rei  perobscurae  novam  lucem  afferre  conaturus.  — 
Ad  veram  atque  propriam  Cheruborum  naturam  explorandam  plurimiun 
interest  ut,  temporum  distinguendorum  diligenter  habita  ratione,  non  a  visioni- 
bus  propheticis  Ezechielis  ad  quaestionem  nostram  pertinentibus  (Ez.  I.  X.) 
disputationis  principium  ducamus ,  sed  a  Cheruborum  tabernaculi  Mosaici  et 
templi  a  Salomone  exstructi  descriptionibus  (Ex  XX Y,  18 — 22.  XXXVII, 
7 — 9.  LReg.  VT,  23 — 28.  II.  Chron.  III,  7.  10 — 14.).  Aliter  enim  imminet 
periculum,  ne  additamenta  adventicia  in  eorum  quae  ad  propriam  Cheruborum 
naturam  pertinent  numero  habeamus.  Quod,  ut  mihi  quidem  vidctur,  iis  acci- 
dit  qui  veterem  et  pervulgatam  opinionem  sequuntiu'  qua  Clierubi  proprium  cre- 
ditiur,  ut  speciem  e  quatuor  animantium  formis,  hominis  scilicet,  leonis,  bovis, 
aquilae,  compositam  prae  se  ferat.  Quae  opinio  inveterata  visionibus  tantum 
illis  Ezechielis  nititur,  unde  speciem  multiformam  in  Cherubos  tabernaculi  Mo- 
saici  et  templi,  nescio  quo  iure,  transtulerunt.  Nam  compositio  illa  apud  Eze- 
chielem  non  pertinet  nisi  ad  quaternas  Cheruborum  facies  (Ez.  I,  10.  cf.  v.  7. 
X,  14.  21  sq.),  quum  neque  alae  quas  aquilinas  fuisse  non  legimus,  neque  pe- 

dum  plantae  vitulinorum  similes  ( Ez.  1,7)  i.  e.  rotundae  et  omni  parte  sibi  si- 
miles  ad  quatuor  animantium  formas  referri  possint.  Iam  vero  Cherubi  et  ta- 
bernaculi  Mosaici  et  templi  Salomonis  singulas  tantum  habent  facies,  quod  e 
locis  Exod.  XXV,  20.  XXXVII,  9.  II.  Chron.  III,  13.  apparet  Quo  igitur 
iure  hos  quoque  e  forma  humana,  leonina,  bovina,  aquilina  compositos  fuisse 
dictitant? 

Fortasse  illuc  confugis  ut  cum  Baehrio ')  aliisque  figuram  et  formam  Che- 
ruborum  variabilem  fuisse  statuas.  Modo  quatemas,  dicunt,  modo  binas,  modo 
singulas  tantuin  facies,  nunc  binos,  nunc  quaternos  pedes,  modo  binas,  inter- 
dum  quaternas  alas  Cherubos  habuisse;  imo  eorum  corpora  modo  humanis,  tum 
bovinis  similia  fuisse;  suffecisse  ut  qualicunque  modo  quatuor  illorum  animan- 
tium  formae  in  iis  conspicuae  fuerint  Sed  rationes  quae  ad  hanc  sentontiam 
comprobandam  afferuntur  non  satis  firmas  puto.  Ad  Ezechielem  provocant  quem 
ipsum  in  describenda  Cheruborum  figura  sibi  non  constare  dicunt,  quippe  qui 
Cherubo  modo  quatuor  (I,  10),  modo  duas  (XLI,  18),  modo  unam  tantum 
(X,  14)  tribuat  faciem1).  Scd  loco  Ez.  XLI,  18  sqq..  de  Cheruborum  imagi- 
nibus,  in  tabulis  quibus  templi  Ezechieliani  parietes  operti  erant  caelatis  agi- 
tur;  in  plano  autem  parietis  binae  tantummodo  facies  effingi  poterant;  quare  ex 
hac  descriptione  effici  non  potest,  Ezechielem  in  concipienda  Cheruborum  figura 
sibi  non  constitisse3).  —  Verba  autem  quae  Ez.  X,  14.  leguntur  tam  obscura 
sunt,  imo  omni  intellectu  carent,  ut  corruptelarum  sordibus  obruta  videantur, 
nisi  forte,  Hitzigium  subsequens,  totum  versum  pro  pravo  additamento  habere 
malueris4).  Certe  versus  Ez.  X,  20 — 22,  col.  v.  11,  primisque  ipsius  v.  14. 


1)  cf.  Bachrium:  Symbolik  des  Mosaischen  Cultus  I.  pag.  312  sqq. 

2)  cf.  Bachrium  1.  1.  pag.  313. 

3)  cf.  6V.  Medum  apud  Io.  Spenccrum:  de  legibus  Hebraeorum  ritualibus.  Tubing.  1732 
pag.  857  et  Bosenmiillein  Scliolia  ad  1.  1. 

4)  cf.  quae  Hitzigius  in  commentario  in  Ezechielis  librum  de  hoc  loco  disputavit.  — 

Perperam  nonnulli  ( Grotius ,  Bochartus ,  Spencerus  L  1.  pag.  854  sq.  al.),  quoniam  praeter  ta- 
ciem  hominis,  leonis  et  aquilae  Ez.  I.  10.  irc  ,:d,  hoc  autem  loco  ^:d  commemoratur, 

Cheruborum  corpora  praecipue  bovinis  similia  habenda  esse  putaverunt;  quod  ipsius  prophetaa 
verbis  Ez.  I,  5  (n:nb  D”X  mar  ]!Ttna  nT’)  repugnat  Iidem  temere  vocabulum  ai-o  bo- 


Digitized  by  ^ooQLe 


verbis,  magno  argumento  esse  debent,  Cherubis  cap.  X.  descriptis  non  singulas 
sed  quaternas  facies  fuisse.  Itaque  sententia  qua  figuram  et  formam  Cherubo- 
rum  variabilem  fuisse  perhibent,  Ezechielis  testimonio  probari  nequit.  —  Illud 
sane  constat  Cheruborum  figuram  aliam  fuisse  in  tabernaculo  sacro  et  templo, 
aliam  apud  Ezechielem,  aliam  in  Ioannis  Apocalypsi  (IY,  6  sqq.).  Quod  tamen 
temporum  ratione  habita,  nequaquam  te  eo  adducet,  ut  llebraeos  veteres  Cheru- 
bis  certam  et  definitam  figuram  non  tribuisse  temere  statuas.  Imo  quum  scri- 
ptores  sacri  tabernaculiun  Mosaicum  et  templum  Salomonis  describentes  in  rebus 
mimitioribus  tam  accuratc  singula  persequantur,  de  Cheruborum  autern  simul- 
acris  perpauca  tantum  nötanda  arbitrentur,  eorum  sententiam  qui  Cheruborum 
tiguram  certam  et  definitam  fuisse  statuunt  proxime  ad  verum  accedere  cen- 
sebis.-  —  ’ 

Ut  vero  sint  variabiles  Cheruborum  figurae  hoc  certe  probari  nequit  com- 
positionem  ex  quatuor  illorum  animantium  formis  ad  propriam  eorum  naturam 
referendam  esse.  Etenim  constat  Cherubis  tabernaculi  et  tempb  singulas  tantum 
facies  fuisse,  Cherubis  autem  Ezechielis  quaternas;  praeterea  constat  quatuor 
animantium  formas  ab  Ezechiele  singulis  Cherubis  tributas,  ad  quaternas  facies 
tantum  pertinere.  Quibus  concessis  nonne  totam  illam  compositionem  a  propria 
Gheruborum  natura  alienam  et  pro  Ezechielis  additamento  habendam  esse  con- 
cludamus?  . 

Quid?  si  visione  prophetae  diligentius  examinata,  huius  additamenti  ratio- 
nem  certam  deprehendéris  et  in  qua  acquiescas?  Non  dubiuiu  est  quin  tota 
cnrrns  Cherübini  desoriptio  ita  composita  sit,  ut  eum  ad  quatuor  coeli  plagas 
directum,  quoquoversum  facile  ferri  potuisse,  nec  unquam  convertendum  fuisse 
appareat 5).  Huc  spectat  rotarum  structura,  Ez.  I,  15 — 17.  X,  10  sq.  descri- 
pta;  lmc  pedum  Cherubinorum  plantae  vitulinorum  similes  (Ez.  I,  7 );  huc  etiam 
singuli  capitis  quaternae  facies.  Ut,  sese  noü  vertentes,  progredi ,  regrüdi,  ad 


vem  denotare  statuunt,  quod  sane  ea  ratiohe  quod  verbum  ajiud  Aramaeos  aramli  vim 
habet,  minime  probatur.  —  , 

5)  Q,ua  Te  deo  oinnia  ex  adverso  posita  esse,  eumque  fac-ile  ubivis  adesse  posse  signi- 
fieatur.  — 

dextram  aut  sinistram  pergere  possent  (Ez.  I,  9.  12.  coL  X,  11),  quatemis 
faciebus  ad  quatuor  coeli  plagas  directis  opus  habebani  Hac  igitur  ratione 
Ezechiel  eo  adductus  est  ut  Cheruborum  capita  quatemis  faciebus  instrueret 
Qua  figurae  immutationc  constituta,  quid  mirum  quod  quatemas  facies  non  eius- 
dem  generis  esse,  sed  unamquamque  singularem  speciem  praebere  voluerit? 
Profecto  non  sine  causa  istas  potissimum  quatuor  animantium  facies  delegit 
Novo  imaginis  lineamento  novam  quandam  rationem  symbolicam  subiicere  pla- 
cuit.  De  qua  hoc  loeo  nondum  disserendum  est  Nunc  nobis  sufficit  quod 
quatuor  animantium  formas  etiam  apud  Ezechielem  non  ad  propriam  Cherubo- 
rum  naturam  pertinere,  sed  manifestis  de  causis  imagini  a  maioribus  traditae 
quasi  superinductas  esse  cognovimus.  Cave  igitur  ne  eas  ex  visione  Ezechielis 
in  Cherubos  tabernaculi  Mosaici  et  templi  temere  transferas.  —  Quod  ne  fa- 
oias  ea  quoque  re  dissuadetur  quod  in  vehiculis  aeneis  in  atrio  templi  Salomonis 
collocatis,  quibus  labra  aenea  erant  imposita,  non  solum  Cheruborum,  sed  etiam 
leonum  et  boum  imagines  caelatas  fuisse  legimus  (I.  Reg.  YII,  29.  36.).  Yix, 
ut  mihi  quidem  videtur,  leones  et  boves  seorsum  adiuncti  essent,  si  in  Cherubis 
eorum  forma  conspicua  fuisset.  — 

Iam  vero  intellexeris  quam  infirmo  nitatur  fundamento  Baehrii  aliorumque 
qui  eum  subsecuti  sunt,  sentcntia,  qua  Cherubos  simulacra  animantium  esse  vo- 
luerunt,  summa  vi  vitali,  omnibusque  praestantissimorum,  qui  re  vera  exstant, 
animantium  viribus  praeditorum;  quos  mundum  a  deo  creatum  repraesentare  et 
divinae  maiestatis  in  universitate  rerum  patefactae  praecones  esse  perhibent®). 
Nil  habent  quo  hanc  sententiam  comprobent,  nisi  quod  compositionem  e  quatuor 
animantium  formis  ad  propriam  Cheruborum  naturam  pertinere  putant7).  Quo 
errore  convicto  tota  res  vacillat  et  claudicat.  —  Accedit  quod  qui  hanc  senten- 
tiam  comprobant  neque  probabilem  causam  indicare  possunt,  cur  Cheruborum 
simulacra  in  sanctuarii  adyto,  imo  in  arcae  sacrae  operculo,  i.  e.  in  ipso  dei 
solio  collocata  fuerint,  neque  singula  quae  de  eorum  figura  et  habitu  commemo- 


6)  cf.  Bachrium  1.  L  pag.  340  sqq.  Der  Tempel  Salomos  pag.  113  sqq. 

7)  Nam  argumentum  inde  repetitum  quod  Ezechiel  Cherubos  nVT!  nuncupavit,  ipse  Baeh - 
rius  qui  eo  usus  est,  irritum  esse  postea  concessit;  cf.  D.  Tempel  Sal.  pag.  113.  — 

rantur,  quam  habeant  rationem  satis  perspiciunt.  Nam  quod  Cherubi  virtutis 
et  maiestatis  divinae  in  rerum  universitate  patefactae  praecones  esse  fernntur, 
num  satis  causae  est,  cur  animantes  creati  in  solium  divinum  evehantur,  et 
necessitudine  quadam  ei  adiuncti  videantur?  Deinde  quaerere  licet  quapropter 
Cheruhi  alis  sursum  expansis  operculum  arcae  sacrae  texerint  (Ex.  XX Y,  20)? 
nec  non  quamobrem  Cheruborum  simulacra  in  adyto  templi  a  Salomone  exstructi 
collocata  alis  ab  uno  pariete  ad  alterum  extensis  totam  adyti  latitudinem  occupa- 
verint  (I.  Beg.  YI,  27.  II.  Chron.  III,  11  sqq.)?  Quae  ad  interrogata  Baéhrius 
nihil  omnino  habet  quod  respondeat.  Denique  ut  alia  omittainus  locum  Gen.  III, 
24.  perverse  interpretari  opinione  praeiudicata  coactus  est.  Nequaquam  homines 
a  paradiso  et  arbore  vitae  prohibere  Cheruborum  fuisse  dictitat,  sed  hominis 
loco,  eiusque  vicibus  fungentes  (Gen.  II,  15.)  horti  paradisiaci  incolas  et  custo- 
des  a  deo  eos  esse  constitutos8).  Qua  in  re  miror  virum  inprimis  acutum  non 
vidisse,  hoc  loco  non  agi  de  horto  sed  de  aditu  ad  arborem  vitae  custodiendo, 
totumque  versum  manifesto  ad  dei  consilium  spectare,  quo  ne  immortalitatis  bo- 
num  homo  arriperet,  praecavendum  reputavit;  quod  coll.  verbis 
D"nn  yjt  cum  w.  22.  23.  negari  nullo  modo  potest  —  Sed  haec  hactenus! 
Iam,  omissis  aliorum  sententiis,  ad  instituta  pergamus! 


Librum  Exodi  evolventes,  tabernaculum  sacrum  tribus  in  locis  Cherubo- 
rum  imaginibus  adomatum  fuisse  videmus.  Primum  imagines  Cherubinae  aulaeo 
byssino  erant  intextae  (Ex.  XXYI,  1.  XXXVI,  8.),  quod  ita  tabulato  imposi- 
tum  fuisse,  ut  extrinsecus  dependeret,  mihi  quidem  exploratum  est.  Quare,  tri- 
bus  aliis  tegumentis  superimpositis,  solo  in  tabernaculi  tecto  imagines  illae  vide- 
bantur.  Tum  velum  adyti  introitum  praecludens  itidem  intextis  imaginibus  Che- 
rubinis  erat  ornatum  (Ex.  XXVI,  31.  XXXVI,  35.).  Postremo  in  adyto  ipso 
duo  aurea  Cheraborum  simulacra  supra  arcao  sacrae  operculum,  ab  utraque 


8)  Baehrium  Symb.  I.  pag.  346  sq.  350  sq. 

cius  extrema  parte  eminebant;  quorum  descriptio,  Ex.  XXV,  18 — 20.  col.  Ex. 
XXXVII,  7  —  9.  exstans,  paucis  hisce  absolvitur  verbis: 

„(  V.  18)  Et  duos  Cherubos  aureos  facies;  tornatos  (iTOpD)  eos  facics, 
ab  utraque  extrema  eius  (operculi)  parte.  (V.  19)  Cherubum  alterum 
hinc,  Cherubum  alteriun  illinc  in  parte  extrema  facies;  ex  ipso  oper- 
culo  eminentes  (rnS3n—]D)  Cherubos  facietis  in  utraque  eius  extrema 
parte.  (V.  20)  Et  Cherubi  alas  sursum,  expanclant,  tegentes  alis  suis 
operculum;  faciebus  autem  alter  alteri  advertatur;  ad  operculiun  Che- 
rubonun  facies  conversae  sint.“ 

In  templo  a  Salomone  exstructo  amplior  Cheruborum  exstabat  ornatus. 
l'rimum  in  atrio  interiori  ( nnö"'3Sn  "iJtnn  I.  Reg.  VI,  36.  VII,  12),  quod  etiam 
atrium  sacerdotum  (D'SHDn  "isn  II.  Chr.  IV,  9)  nuncupatur,  decem  vehicula 
aenea  collocata  erant,  labris  aencis  impositis  in  quibus  carnes  viscerave  victima- 
rum  abluebantnr  ( II.  Chron.  IV,  6 ) ;  vehicnlorum  autem  abaci  (mT3Dö)  imaginibus 
caelatis,  hic  leonum,  boum,  Cheruborum,  illic  Cheruborum,  leonum,  pabnarum 
erant  ornati  ( I.  Reg.  VII,  29.  36).  Deinde  et  valvis  ipsius  templi  ostium  prae- 
cludentibus  (I.  Reg.  VI,  35),  et  omnibus  internis  templi  et  pronai  parietibus 
tabulatis  (I.  Rcg.  VI,  29.  II.  Chron.  III,  7),  et  adyti  foribus  (I.  Reg.  VI,  32) 
Cheruborum,  palmarum,  florum  dehiscentium  caelaturae  insculptae  et  auro  ob- 
ductae  erant.  Singulae  scilicet  palmae  singulis  Cherubis  interpositac  fuisse  vi- 
dentur  (coll.  Ez.  XLI,  18  —  20).  Praeterea  velo  quo  adyti  ostium,  foribus 
patentibus,  obvelabatur,  imagines  Cherubinae  erant  intextae  (II.  Chron.  III, 
14  )9).  Postremo  in  ipso  adyto  Salomo  Cherubos  duos  maximos  constituendos 
curavit.  qui  I.  Reg.  VI,  23  —  28  hisce  verbis  describuntur : 

,,( V.  23 )  Et  in  adyto  duos  C'herubos  e  ligno  oleastri  fecit;  quorum 
altitudo  denum  cubitorum  erat.  (V.  24)  Quinque  cubitornm  erat  una 
Cherubi  ala,  et  quinque.  cubitorum  altera  Cherubi  aia,  ut  deoem 
cubiti  esscnt  ab  lmius  alae  extrema  parte  usque  ad  illius  ftlae  partem 


',))  cf'.  quae  Thrnim  in  comment.  in  11.  Kftr.  dc  loc.  I.  Reg.  VI,  21  disputavit. 

extremam.  (Y.  25)  Et  decem  cubitorum  erat  alter  Cherubus;  eadem 
mensura  eademque  forma  utriusque  Cherubi  erat.  (V.  26)  Altitudo 
unius  Cherubi  decem  cubitorum  erat;  et  pariter  alterius  Cherubi. 
(V.  27)  Et  collocavit  hosce  Cherubos  in  media  aede  interiori;  et  ex- 
pandebantur  Chervhorum  alae  ut  alterius  ala  parietem  tangeret ,  et  d- 
terius  Cherubi  ala  alterum  parietem,  daeque  in  mediam  aedis  partem 
directae  mutuo  sese  contingerent.  (Y.  28)  Et  obduxit  Cherubos  auro.“ 

Descriptioni  re  et  fere  verbis  concinenti  II.  Chron.  III,  10 — 13  verba  subieeta 
sunt: 

„insistebant  autem  (Cherubi)  pedibus  suis,  et  facies  eorum  ad  aedem 
exteriorem  (n^)  conversae  erant“10). 

Quo  consilio  Salomo  hosce  Cherubos  in  adyto  constituendos  curaverit  locus  I.Reg. 
VIII,  6.  7  (coll.  II.  Chron.  V,  7.  8)  hisce  verbis  declarat: 

„(V.  6)  Et  intulerunt  sacerdotes  arcam  foederis  Iehovae  in  locum  suum, 
in  adytum  aedium,  in  sacrosanctum,  sub  Cheruborum  das.  (V.  7) 
Nam  Cherubi  extendébant  das  ad  arcae  locum  et  tegébant  030*'% 
IL  Chr.  )  Cherubi  curcam  eiusque  vectes  desuper.i( 

Duo  igitur  Cheruborum  paria  in  adyto  templi  exstabant,  alterum  aureuiu,  in 
arcae  operculo  collocatum  et  cum  arca  huc  translatum,  alterum  e  ligno  oleastri 
confectum,  auroque  obductum,  corporis  magnitudine  insigne,  iuxta  arcam  in  solo 
collocatum,  totamque  arcam  alis  suis  obtegens.  — 


10)  Thenius  1.  L  pag.  78  vocabulum  n)a;  „introrsum“  denotare,  et  Cheruborum  l'acies, 
alteram  alteri,  adversas  fuisse  putat.  Sed  sane  erravit  vir  doctus.  nn?a  scribendum  fuisset 
(cf.  e.  c.  I.  Reg.  V 11,  25);  nec  hoc  quidem  verbum  satis  planum  et  distinctum  esset.  n^ab 
autem  (articulum  respicias)  nil  declarare  potest,  nisi  „ad  aedem.“  Iam  vero  totius  templi, 
quod  n)an  nuncupari  solet,  hoc  loco  mentionem  fieri  non  posse  perspicuum  est.  Quare  vo- 
cabulo  n)an  hic,  angustiori  notione,  aedem  exteriorem  (rzpnn  I.  Reg.  VI,  5;  oppos.  ""ann 
8.  ■'mrcn  n^an  I.  Reg.  VI,  27.  VII,  50)  denotari  statuendum  est,  ut  L  Reg.  VI,  17  (Vulg: 
ad  exteriorem  domum).  — 

Veteris  Testaraenti  locos  huc  pertinentes  persecuti  iam  quid  de  Cheruborum 
figura  statuendum  sit  quaeramus.  De  qua  perpauca  tantum  commemorata  videmus. 
Binis  alis  et  singulis  faciebus  eos  instrnctos  fuisse  manifestum  esh  De  ipsius 
corporis  figura  nullum  fere  verbum.  Dlud  tamen  exploratum  habeto  Cherubos 
neque  more  Sphingium  aegyptiacarum  aut  leonum  boumve  alatorum  et  capite 
humano  ornatorum,  quales  effingi  Assyriorum  erat  mos11),  incubuisse  arcae  sa- 
crae  operculo,  neque  omnino  quadrupedum  formae  fuisse.  Etenim  quum  totius 
opcrculi  longitudo  duorum  tantum  cubitorum  et  dimidii  sit,  atque  inter  Cheru- 
bos  divino  numini  ubi  manifesto  appareat  locus  relinquendus  sit  (quamobrem 
(‘tiam  atque  etiam  Cherubi  in  extremis  operculi  partibus  exstitisse  commemoran- 
tur)  spatium  non  habcbis  satis  idoneum  quo  cubantes  quadrupedes  collocare 
possis;  nisi  forte  hosee  Cherubos  perexiguos  fuisse  putaveris,  quod,  v.  22  ra- 
tione  habita,  vix  admittendum  videtur.  Praeterea  quo  modo  quadrupedes,  *in 
extremis  opcrculi  partibus  collocati,  et  faciebus  alter  alteri  adversi,  operculum 
alis  sursum  expansis  obtegere  potuerint  vix  intelligitur.  Quare  erecta  potius  d 
coha  conim  corpora  putanda  sunt  Quod  Cheruborum  Salomonis  iussu  efficto- 
rum  descriptione  comprobatur.  Quos  erectis  pedibus  stantes  (II.  Chron.  III,  13 
CiT'l73")""l7y  C'Tßy  om)11)  in  denum  cubitorum  altitudinem  éminuisse  legimus. 

Quae  quum  ita  sint,  alatorum  hominum  figuram  Cherubos  habuisse  statuen- 
dum  videtur.  Nam  alitum  immanium  formae  eos  fuisse  vix  putaveris.  Quo  po- 
sito  et  concesso  iam  non  miraberis  quod  scriptores  sacri  de  Cheruborum  figura 
perpauca  tantum  notanda  arbitrati  sint,  et  facierum  atque  pedum,  non  addita 
ratione  quales  fuerint,  mentionem  faciant.  Praeterea  sententia  nostra  Ezechielis 
tcstimonio  confirmatur  qui,  quamvis,  ratione  supra  exposita  adductus,  Cherubos 
quaternis  variorum  animantiiun  faciebus,  atque  pedum  plantis  vitulinorum  simi- 
libus  instruxerit,  tamen  diserte  humanae  formae  eos  fuisse  profitetur  (Ez.  I,  5 


11)  Imag'ines  pictas  eorum  in  operibus  Layarii  invonies;  cf.  e.  c.  The  Monnments  of 
Nineveh.  Lond.  1849.  Pl.  3.  4.  8.  A  Second  Series  of  the  Monuments  of  Nineveh.  Lond. 
1853.  Pl.  3.  68. 

12)  Quae  verba  alias  non  usitata  nisi  ubi  de  hominibus  agitur ,  quid  sibi  velint  coll. 
locis  Ez.  II,  1.  2.  c.  I,  28;  III,  24.  c.  v.  23;  XXXVII,  10;  Zach.  XIV,  12;  II.  Reg.  Xffl, 
21 ;  I.  Chron.  XX VIII,  2.  intellexeris. 

,T3r6  D1N  möl  TrPNIÖ  nr>  Accedit  Sarapliorum  analogia  ( Ies.  VI,  2  sqq.) 
qui  quin  alatorum  hominum  formam  hahuerint  dubitari  vix  potest18). 

Eestat  ut  nonnullorum  ( Baehrii ,  Thetrii,  Keilii  al.)  o})inionem  qui  Cheru- 
bos  in  arcae  sacrae  operculo  collocatos  statu  deum  adorantium  effictos  essc  vo- 
luerunt  breviter  absolvamus.  Yerbis  scilicet:  „ad  opcrculum  Cheruborum  facies 
conversae  sint“  (Ex.  XXV,  20:  D'inDD  *03  V'iT'  niSDrr^N)  declarari  putant 
Oherubos,  capite  demisso,  divino  numini  in  operculo  patefacto  debitum  cultum 
trilmisse.  Thenius  praeterea  (1.  1.  pag.  77  sq.)  eos,  genibus  llexis  deum  vene- 
ratos  esse  perliibet;  quam  sententiam  ea  re  comproLari  putat  quod  Cherubi  Sa- 
lomonis  iussu  efficti  pedibus  suis  institisse  diserte  commemorantur  (II.  Chron.  III, 
13).  Qua  re  indicari  dictitat,  Cherubos  in  arcae  operculo  collocatos  non  erectis 
pedibus  stantes  effictos  fuisse.  —  Sed  haec  ne  argutius  quam  verius  disputata 
sin't  ipse  viderit.  Certe,  si  re  vera  Clierubi  genibus  flexis  operculo  impositi 
essent,  a  scriptorc  sacro  hoc  commemoraretur;  ut  taccam  quod  genua  flexa  nimiuni 
spatium  occupaverint.  — •  Yerbis  autem  „ad  operculum  Clieruborum  facies  con- 
versae  sint“  non  satis  distincte  capita  demissa  describuntur;  neque  sola  capitis* 
demissio  ad  deum  adorantis  habitum  pertinet,  sit  licet  poenitentis  (cf.  Jesai. 
LYIII,  5).  Imo  idem  declarant  verba  quod  superiora:  „faciebus  autem  alter 
alteri  advertatur;“  et  subiecta  sunt  quoniam  onmia  huc  redeunt  ut  Cheruborum 
facies  ad  locum  ubi  deus  patefieret  convertendas  esse  quam  diligentissime  prae- 
ciperetur.  Quare  Cherubos  deuin  adorantium  speciem  praebuisse  non  est  sta- 
tuendum. 

13)  Eandem  sententiam,  prubatam  traditiune  rabbinica  (quarn  aliunde  non  repetundum 
esse,  nisi  ex  prava  Rabbinorum  vocabuli  etymologia  vix  crediderim )  ex  nostrae  aeta- 

tis  viris  doctis  Thenim  (1.  1.  pag.  78),  Keilius  (Ilandbueh  d.  bibl.  Arcli.  I.  pag.  80  seq.), 
Kurtzim  ( in  Herzogii:  Realencyclopaedie  iur  prot.  Tlieol.  u.  Kirch.  II.  051)  al.  projitentur. 
De  traditione  rabbinica  ct*.  Joh.  Bu.dorßi  fil.  historiain  arcae  loed.  in  eius  Exereitt.  ad  liist. 
bibl.  Basil.  1659  pag.  99  sqq.  —  An  si  verum  assecuti  sumus,  cum  Iiebraeorum  Cherubis 
alati  liomines  conferendi  sint,  quorum  bini,  alter  alteri  ex  adverso  positi,  in  Aegyptiorum  et 
Assyriorum  monumentis  crebro  conspiciuntur  (cf.  Lüjurd :  The  Monumcnts  etc.  Pl.  0.  7.  8. 
35.  50;  Description  de  l’Egypte.  Antiquités  II.  PL  35,  7.  85,  2.  87,  7.  92,  2.  IV.  Pl.  24, 
9.  et  Thenium  1.  1.  pag.  70  sq.)  alii  videant.  — 

Cheruborum  figura,  quoad  fieri  potuit,  adumbrata  iam  quod  maxime  quae- 
ritur ,  quid  sint  Cherubi  et  quae  ratio  symbolica  illis  tabernaculi  et  templi  or- 
namentis  subsit  investigare  studeamus.  Hoc  sane  si  singulos  locos  ubi  eorum 
imagines  exstabant  reputaveris,  facile  perspicies  divini  numinis  praesentiae  testes 
eos  fuisse  atque  praecones w).  Tabcmaculum  enim  et  templum  esse  dei  in  medio 
populi  sui  habitantis  domicilium  monstrabant.  Quam  ob  rem  in  tabernaculo  au- 
laeum  byssinum,  quod  ipsum  i.  e.  dei  hdbüaculum  nuncupatur  (Exod. 

XXVI,  1.  6.  7.  13.  XXXVI,  8.  13),  velumque  adyti  ostium  praecludens,  atque 
inprimis  adytum  ipsum,  et  is  quidem  eius  locus  ubi  deus  se  Mosen  conventu- 
rum  et  cum  eo  collocuturum  esse  pollicüus  erat  (Exod.  XXV,  22.  Lev.  XVI,  2. 
Num.  VII,  89.  XVII,  19),  operculum  dico  arcao  sacrae  impositum,  Cheruborum 
erant  propriao  sedes.  Eademque  erat  ratio  dispositorum  in  Salomonis  templo 
Cheruborum,  ita  tamen  ut  stabile  hoc  et  perpetuum  dei  habitaculum  ampliore 
Cheruborum  ornatu  tabernaculo  illo  praestaret  Quare  etiam  valvae  exteriores 
et  pronai  parietes  Cheruborum  imaginibus  ornati  erant,  atque  adytum  novo 
Cheruborum  pari  ad  maiores  templi  dimensiones  accommodato  instructum.  De- 
nique  ad  templi  Salomonis  exemplum  etiam  templi  Ezechieliani  et  in  valvis  et 
internis  in  parietibus  illi  praesentis  dei  exstant  praecones  (Ezech.  XLI,  18  — 
20.  25  ).  — 

Quali  vero  ratione  Cherubi  praesentis  dei  testes  constituti  sunt?  Num 
archangelos  eos  habeamus,  agminis  coelestis  principes  ducesque,  quos  deum 
manifesto  apparentem  prosequentes  Hebraei  cogitaverint15)?  Quod  ut  statuas 
facile  adducaris  si  epitheton  CDIDH  Dty*1  cognomini  divino  mN3S  nvV'  ad- 
iunctum  videris  (I.  Sam.  IV,  4.  II.  Sam.  VI,  2.  Jes.  XXXVII,  16).  Sed  ob- 
stant  gravissimac  rationes.  Nam  ubique  Cherubi  ab  angelis  plane  distinguun- 
tur.  Nec  usquam  angclus  alis  instructus  in  Vetere  Testamento  invenitur;  ubi- 
cumque  angeli,  dei  filii  (DMbNil  “*03  Gen.  VI,  2.  Hiob  I,  6  al.)  certa  et  de- 
finita  forma  comparent,  puram  praebent  hominis  speciem,  eiusque  ad  dei  ima- 
ginem  creati;  quod  idem  ad  agminis  coelestis  principem  pertinet  (Jos.V,  13  sqq.). 

14)  Id  eorum  qui  in  hac  quaestione  versati  sunt,  neminem  ffere  ftigit  — 

15)  Talem  sententiam  nuper  Keilius  1.  1.  I.  pag.  113  sq.  profeseus  est. 

Quod  autem  gravissimum  est,  sententia  illa  comprobata  ne  singularum  quidem 
rerum  quae  de  Cheruborum  statu  atque  habitu  commemorantur  iustae  rationes 
indicari  possunt  — 

Alas  Cheruborum,  quibus  angeli  carent,  inprimis  notabiles  esse  nemo  non 
videt.  Iam  vero  alae  celerrimi  -motus  et  longe  lateque  excurrentis,  atque  inpri- 
mis  de  coelo  in  terram  descendendi,'  indeque  illuc  ascendendi  significant  facultatem, 
quae  significatio  ex  ipsa  rerum  natura,  id  est  a  volucribus  coeli  ( C'Dtlin  ) 
est  repetita.  Quare  saepius  vewto,  quod  summa  celeritate  et  agilitate  fertur,  alae 
tribuuntnr  (cf.  Ps.  XYIII,  11.  [II.  Sam.  XXII,  11.]  CIV,  3.  Hos. 

IV,  19);  atque  etiam  aurorae  (tnttr— 'BiD  Ps.  CXXXIX,  9),  quae  exoriens 
ab  extrema  terrae  ora  brevi  tempore  sursum,  ut  ita  dicam,  in  coelum  subvolare 
videtur“).  Inde  etiam  illud  intelligitur:  „divitiae  sibi  facient  alas;  aquilae  instar 
volabunt  in  coelum“  .(Prov.  XXIII,  5),  quibus  verbis  divitiae  non  secus  ac  ce- 
lerrimo  volatu  tam  procul  auferri  dicuntur,  ut  brevi  oculorum  aciem  effugiant 
Praeterea  locos  Ps.  LV,  7.  Jes.  LX,  8.  —  Deut.  XXVIII,  49.  II.  Sam.  I,  23. 
Apoc.  XII,  14.  —  Jer.  XLVIII,  40.  XLIX,  22.  —  Ex.  XIX,  4.  Deut.  XXXII, 
11.  —  Sach.  V,  9.  conferre  iuvabit.  —  Alarum  notionem  symbolicam  modo 
expositam  quum  reputaveris,  eorum  sententiam17)  qui  Cherubos  animantes  esse 
statuerunt  quibus  supersedens  deus  de  coelo  in  terrarn  descendere,  indeque  üluc 
ascendere,  atque  omnino  quoquo  voluerit  ferri  putaretur  nequaquam  reprobabis. 
Imo  loci  Ps.  XVIII,  11.  (II.  Sam.  XXII,  11.)  Ez.  XI,  22  sqq.  coll.  c.  1, 19  sqq. 
X,  16  sq.  18  sq.  haud  dubium  relinquunt  quin  revera  hoc  fuerit  Cheruborum 
munus.  — 

Iam  qua  ratione  Cherubi  praesentis  dei  testes  et  praecones  esse  potuerint 
intelligimus.  Sed  cave  ne  quaestionem  expèditam  putes.  Etenim  fieri  non 

16)  Id  esse  tertium  quod  dicitur  comparationis  mihi  quidem  videtur.  Sicut  avis  procul 
profugiens  a  solo  evolat,  ita  poeta  a  solo  evolantem,  et  ab  ultimo  oriente  ad  extremum  oc- 
casum  profugientem  sese  effingit  (cf.  Ps.  LV,  7).  Iam  quum  oriens  propria  aurorae  sit  sedes 
quae  ipsa  exoriens,  avis  instar,  a  terrae  solo  sursum  subvolat,  poetarum  breviloquentia  usus, 
alas  quibus  a  terrae  solo  sese  levet  tribuit  ipsi  aurorae.  — 

17)  E.  c.  Ewaldi  (Die  Propheten  des  Alten  Bundes  IL  pag.  220  sq.  D.  Alterthümer 
pag.  139),  Knobeli  (D.  Bb.  Exodus  u.  Leviticus  pag.  266)  al. 

potest  ut  lnmc  rationem  .  sccntus,  Clierubi  operculo  arcae  sacrae  in\positi ,  et  a 
Salomone  iuxta  arcam  in  solo  collocati  quid  sibi  velint  plane  perspioias.  Cur 
ministros  mimen  divinum  vectantes  in  dei  solium  evectos  videmus?  Quid?  quod 
deum  non  supra  Cheruborum  alas  —  quod  sane  rationi  illi  consentaneum  esset 
—  patefieri  legimus",  sed  inter  duos  Cherubos  -(Ex.  XX V,  22.  Num.  VII,  89  )? 
Cur  Clieruborum,  quos  Salomo  in  templi  adyto  constituendos  curavit,  alae  ab 
nno  pariete  ad  altcrum  extensae  totam  adyti  latitudinem  occupant?  Denique 
vero,  id  quod  gravissimum  est,  cur  etiam  atque  etiam  Cherubi  operculum  ar- 
camve  sacram  alis  suis  obtexisse  memorantur  (Exod.  XXV,  20.  XXXVII,  9. 
I.  Beg.  VIII,  7.  I.  Chron.  XXVIII,  18.  II.  Chron.  V,  7  sq.)?  Nonne  ea  re  alius 
alarum  quibus  Cherubi  instructi  sunt  finis  et  usus  diserte  indicatur?  Loca  sacra 
obvelare  et  obumbrare ,  res  sacras  obtegere  Ckeruborum  munus  videtur  Juisse. 
Quod  ut  statuamus  etiam,  inspecto  loco  Ez.  XXVIII,  14  sqq.,  adducimur,  ubi 
rex  Tyrius  cum  Cherubo  in  monte  sancto  dei  commorante  et  in  medio  lapidum 
ignitorum  ambulante  comparatur  qui  provinciam  suam,  vocabulo  „sanctuaria“ 
("],'tljnpl3  v.  18)  nuncupatam,  protegit;  ubique  nomini  .3VD  epitheton  ^DIOn 
adiunctum  bis  legitur18).  — 

Sed  ut  perspiciamus  qua  ratione  hoc  Cheruborum  munus  contineatur  cum  illo  de 
quo  supra  exposui,  iam  quid  spectent  alae  operculum  arcae  sacrae  obtegentes  diligen- 
tius  quaerendum  videtur.  Qui  hucusqne  ad  hanc  quaestionem  animum  attenderunt  ple- 
rique  arcam  sacram  et  legum  tabulas  in  ea  asservatas ,  utpote  thesaurum  sacrosanctum, 
custodire  Cheruborum  fuisse  statuerunt;  qua  ratione  symbolica  significari  opinan- 
tur  quanta  cura  deus  ipse  pro  incolumitate  et  auctoritate  legis  promulgatae  vigi- 


18)  Emendationibus  huius  loci  a  Hitzigio  propositis,  quantum  equidem  iudicare  possum, 
nequaquam  opus  est;  sed  in  v.  14  aut  “pnn:!  aut  nv,n  supervacaneum  videtur.  Verba  autem 
rvä'an  ,  punctis  paullulum  immutatis,  coniungenda  sunt;  et  nomen  rri'öa  idem  valet 
quod  WiCö  1.  Lev.  VII,  35  et  nnicö  Num.  XVIII,  8,  sc.  „demensum,  portio  demensa“. 
rroöö  ains  Cherubum  denotat  cui  certae  provinciae  assignata  est  custodia.  Inusitata  prono- 
minis  masculini  2.  pers.  forma  nN  etiam  Num.  XI,  15.  Deut.  V.  24  legitur;  et  forma  tpzNi 
(v.  16)  ex  ■yisN'Ni  contracta,  et  verbis  “j'-'-nNi  (v.  16),  NSlNl,  y:ntn  (v.  18)  congrua,  non 
est  suspccta  (cf.  Ewaldum:  Ausf.  Lehrb.  der  hebr.  Spr.  ed.  sept  pag.  158.  Olskausenium : 
Lehrb.  d.  hebr.  Spr.  pag.  68.  142.  544). 


Digitized  by  ^xOOQle 


13 


let19).  Nec  desunt  argumenta  quibus  hanc  sententiam  probari  putaveris.  Saepissime 
deus  similitudine  a  gallina  et  aliis  âvibus  repetita,  quae  fovendis  et  regendis 
suis  pullis  alas  extendünt,  homines  pios  sibique  familiares  in  umbra  alarum 
suarum  abscondere  sive  alis  suis  protegere  dicitur,  qua  re  quam  diligente  cura 
et  amoris  plena  .eos  tueatur,  iisque  consulat  declaratur  (cf.  Ps.  XVII,  8.  XXXVI, 
8.  LVII,  2.  LXL  5.  LXIII,  8.  XCI,  4.  Ruth  II,  12.  Mal.  III,  20“).  Matth. 
XXIII,  37).  Praeterea  conforri  potest  quod  Jer.  XLVIII,  40.  XLIX,  22  Ne- 
bucadnezar  rex  aquilae  instar  advolans  alas  suas  super  Moabum  et  Bozran  ex- 
pandere  dicitur;  informatur  enim  terra  Moabitica  et  Idumaea  tamquam  praeda 
potiturus.  —  Sed  ut  taceam  neutram  analogiam  ad  sententiam  illam  compro- 
bandam  satis  esse  idoneam,  omnino  non  est  dubium  quin  Cheruborum  alae  ex- 
pansae  et  operculum  obtegentes  non  ad  arcam  sacram  et  legum  tabulas  perti- 
neant,  sed  ad  ipsius  dei  manifestationem.  Respicias  quaeso  quod  Cherubi  ta- 
bernacuR  Mosaici  non  arcam  sacram,  sed  opercidum  (n*lDDn”bjt )  alis  suis 
obtexisse  dicuntur  (Ex.  XXV,  20.  XXXVII,  9),  additis  continuo  verbis  (  Ex. 
XXV,  22):  „et  ibi  te  conveniam  ot  tecum  loquar  de  loco  qui  erit  supra  oper- 
culum  (nnSDH  blto)  et  inter  dttos  Cherubos ,  super  arcam  testimonii  coüocatos, 
quaecumque  fiRis  Israelis  per  te  praecepturus  sum“.  Nonne  manifestum  est,  eo 
consiRo  Cherubos  alas  sursum  expandisse  ut  locum  ubi  deus  patefieret  obum- 
brarent11)?  Quid?  quod  reliquae  Cherubomm  imagines  in  aulaeo  byssino,  in 
velo  adyti  ostium  praecludente,  in  tempfi  parietibus,  valvis,  foribus  internis 
conspicuae  non  ad  arcam  sacram  custodiendam,  sed  ad  ipsius  dei  manife- 
stationem  spectant,  —  id  quod  omnium  assensu  approbatur?  Nec  Cheruborum 
quos  Salomo  in  tempR  adyto  coUocandos  curavit  status  atque  habitus  arcae 
sacrae  custodibus  convenii  — 


19)  Cf.  Ewaldum  (Alterthümer  pag.  139),  Kndbelum  (Exod.  u.  Levit.  pag.  265.  Jesaias 
p.  272),  Thenium  (L  1.  p.  79),  quos  iam  Abarbenel  praegressus  est  (cf.  Buxtorfium  1. 1.  p.  104). 

20)  Perperam  commentatores  e.  c.  Hitzigius,  Ewaldus  soli  (iustitiae)  propter  cursus 
celeritatem  h.  1.  alas  tributas  esse  statuerunt 

21)  Iam  intelliges  et  quam  ob  rem  ut  Cherubi  ex  ipso  operculo  eminentes  ( mcDn-jz: ) 
efficerentur,  h.  e.  ita  ut  de  operculo  tolli  nequirent,  disertc  sit  praeceptum,  et  cur  omnino 
Cherubi  in  solium  divinum  evecti  sint 

lain  si  Cheruborum  alae  sursum  expansae  et  operculum  obtegentes  ad  ipsius 
deimanifestationem  spectant,  corte  colL  1.  Exod.  XXV,  22  ( D*Q"Cfl  ■'3TP  T3ö) 
statuendum  est,  iis  praesentis  dei  qmsi  tugurium  ( O’ODO  cf.  H30)  effectum 
essen).  Quare  usitatum  illud  Dn3"lDn  DtlJ’'  (L  Sam.  IY,  4.  II.  Sam.  VI,  2. 
II.  Keg.  XIX,  15.  Jes.  XXXVII,  16.  Ps.  LXXX,  2.  XCIX,  1.  I.  Chron.  Xm, 
6),  quod  deum  in  medio  populi  sui habitantem  denotat,  non,  ut  solent,  „Cheru- 
bis  supersedcns  “,  sed  „Cherubos  inhabitans“  reddendum  est,  quod  etiam  rationi 
grammaticae  et  loquendi  consuetudini  magis  convenit ;  aptum  sane  cognomen  et 
rerum  naturae  consentaneum ,  quum  Cherubi  ab  utroque  dei  latere  collocati  et 
alis  operculum  obumbrantes  praesentem  deum  ad  instar  tugurii  complectantur  *). 

Ut  sentcntiam  meam  prorsus  aperiam:  tugurio*  Cheruborum  alis  effecto  hor- 
remlus  dei  patefacti  splendor  ita  continetur ,  obducitnr,  temperatur,  ut  pro  anir 
mantium  creatorum  et  inprimis  humanae  naturae  infirmitate  ferri  possit.  Quod 
lucnlentissimis  testimoniis  probari  potest.  Etenim  exstant  loci  qui  quoties  deus  pa- 
tefactus  tugurio  illo,  sive  modo  ingressurus,  sive  emigraturus,  sese  non  contineret, 
totum  sanctuarium  ita  splendore  divino  et  mira  illa  nube,  alias  inter  duos  Cheru- 
bos  definita  (Lev.  XVI,  2),  impletum  esse  docent,  ut  sacerdotes  ibi  permanere 
non  possent  (I.  Keg.  VIII,  10  sq.  Ez.  X,  3.  4.  II.  Chron.  V,  13  sq.  cf.  Ex.  XL, 
34  sq.).  —  Praeterea  congruit  cum  sententia  nostra  quod  Salomo  Cherubos  suos 
manifesto  eo  consilio  in  templi  adyto  coUocandos  curavit,  ut  non  solum  arcam 
saeram,  quippe  cui  sobum  divimun  impositum  erat,  obumbrarent,  sed  etiam  totum 
adytum  alis  ab  uno  pariete  ad  alterum  expansis  obvdarent.  Quam  ob  rem  et 
ipsae  facies  ad  aedem  exteriorem  conversae  erant;  nam  adyti  obvelatio  ad  aedem 
exteriorem  spectabat,  quum  aliunde  nemo  ingredi  et  introspicere  posset.  —  I4® 
rdiquis  Cheruborum  imaginibus  in  tabemaculo  temploque  conspicuis  eandem  ra- 
tionem  non  alienam  fuisse  affirmaverim,  ita  ut  non  solum  divini  numinis  praesen- 
tiam  indicarent,  sed  etiam  maiestatis  divinae  splendorem  pro  humanae  naturae  ui- 


22)  Id  iam  R.  Levi  ben  Gerson  (cf.  Buxtorfium  1.  1.  p.  104)  et  Spencerus  (1-  1  P- 
869)  atque  Zuelligius  (D.  Cherubimwagen  u.  d.  Jehovathron,  Heidelb  1832.  Comment  zur 
Apocal.  II.  pag.  30)  suspicati  sunt. 

23)  Cf.  Spencerum  1.  1.  pag.  869. 


Digitized  by  ^ooQLe 


firmitate  obtectum  et  temperatum  esse  significarent.  —  Quae  quum  ita  sint, 
Cherubos  animantes  habemus  quorum  opera  deus  manifesto  appariturus  horrendim 
suum  splendorem,  ne  hommibus  exitiosus  sit,  cohibere  et  obtegere,  et  quibus  super- 
sedens  de  coelo  in  terram  descendere  et  quoquo  voluerxt  ferri  putabatur.  — 

Iam  si  verum  assecuti  sumus  ratio  symbolica  quae  Cheruborum  ornamentis 
subest,  si  non  tota,  tamen  magna  ex  parte  ad  doctrinam  illam  in  Veteris  Testa- 
menti  libris  etiam  atque  etiam  exhibitam  referenda  est,  qua  homines  mortales  aspe- 
ctum  et  viciniam  pleni  et  integri  numinis  divini  splendoris  ferre  non  posse  doce- 
tur.  Quam  ob  rem  ubique  deus  patefactus  aliquo  tegumento  velatus  inducitur. 
Inprimis  nubes  huc  pertinet,  qua  velatus  deus  patefieri  solet;  quam  analogiam 
praeclaram  secuti  omnia  quae  in  Vcteris  Testamenti  libris  de  Chernbis  memoran- 
tur  penitus  perspiciemus.  — 


Sicut  deus  omnino  nubibus  et  densa  caligine  (^oyi  py)  tanquam  tugurio 
undique  cinctus  esse  dicitur  (Ps.  XCVII,  2.  Hiob  XXII,  13  sq.  XXXVI,  29), 
ita  praesertim,  ubicumque  manifesto  apparet,  haud  fere  aliter  ac  nube  velatus  in- 
ducitur.  Quod  inprimis  ad  aetatis  Mosaicae  historiam  pertinet,  ubi  deus  densa 
et  caiiginosa  nube  velatus  in  montem  Sinaiticum  descendisse  et  cum  Mose  populo- 
que  collocutus  esse  (Ex.  XIX,  9.  16.  XXIV,  15 — 18.  Deut.  IV,  11.  V,  19),  et 
alias  quoque  nube  amictus  comparuisse  (Ex.  XVI,  10.  XXXIV,  5.  Num.  XI,  25) 
refertur;  item  in  nubis  columna  Israelitas,  desertum  permigrantes,  dux  itineris  per 
diem  praecessisse  (Ex.  XHI,  21  sq.;  XIV,  19  sqq.  Num.  XIV,  14.  Deut.  I,  33. 
Ps.  LXXVIII,  14.  Neh.  IX,  12.  19),  et  in  ostio  tabemaculi  comparens  decreta 
sua  exposuisse  (Exod.  XXXIII,  9  sq.  Num.  XII,  5.  9  sq.  Deut.  XXXI,  15.  Ps. 
XCIX,  7)  perhibetur;  atque  etiam  nube  tabernaculum  splendore  suo  completum 
obtexisse  (Ex.  XL,  34  sqq.  Num.  IX,  15  sqq.  X,  11  sq.  34.  XVH,  7)  et  nube  in- 
dutus  supra  operculum  patefactus  esse  (Lev.  XVI,  2)  traditur.  Itidem  splendor 
divinus,  templum  replens,  mira  üla  nube  continetur  (I.Eeg.  VHI,  10  sq.  ILChr. 
V,  13  sq.  Ez.  X,  3  sq.).  Nec  in  praeclara  theophaniae  descriptione,  quae  Ps. 
XVHI.  exstat,  nubium  et  caliginis  velamentum  deest  (cf.  v.  10.  12).  — 

Quod  nubium  velamentum  quamvis  dubitari  non  possit  quin  potissimum  ad 
horrendum  divini .  niuninis  splendorem  spectet  ita  ut  ferri  jpossit  temperandum, 
tiimen  ita  comparatum  est,  ut  dei  maiestati,  coeli  terraeque  creatoris  ac  domini, 
conveniat,  atque  praepofens  eius  virtus  et  magnificentia  timenda ,  piisque  veneranda 
et  impiis  terribilis  ex  eo  effulgeat.  Nubes  ipsa  deum  altitonantem  monstrat,  qui 
rcrum  omnium  ipsiusque  naturae  dominus  ventis,  tempestatibus,  nubibus,  fulgu- 
ribus  imperat;  et  nubi,  Ps.  LXXXl,  8  EJH  "iHD  nuncupatae,  nonnunquam  toni- 
trus  fragorem  fulminumque  ignem  comedentem  ( Ex.  XIX,  16.  18.  XXIV,  17. 
Pout.  V,  10.  Ps.  XVIII,  13  sqq.)  adiunctos  videmus,  qui  cum  terrae  motibus  et 
pröcellis  alias  deum  appariturum  praeanlunt  (Ps.  XVIII,  8  sq.  L,  3.  XCVII,  3. 
Jes.  LXVI,  15.  I.  Reg.  XIX,  11  sqq.  cf.  Nah.  I,  3).  Saepius  vero  per  noctem 
nubem  fulgoris  ignei  spcciem  praebuisse  (Ex.  XL,  38.  Num.  IX,  15  sq.),  et  nubis 
columnam  in  columnam  igneam  commutatam  esse  legiinus.  —  Nubes  igitur  splen- 
dorem  divinum  obvclat  simul  atque  oculis  subiicit;  'hinc  nubis  et  splendoris  divini 
arcta  copulatio  (Ex.  XVI,  10.  XL,  34  sqq.  I.  Reg.  VIII,  10  sq.  II.  Chron.  V, 
13  sq.).  —  Quae  quum  ita  sint,  nubis  velamento  etiam  ne  quis  ad  deurn  sacro- 
sanctum  propius  accedat  prohiberi  poterat  (cf.  locos  modo  allatos).  Nee  miraberis 
quod  deus  cum  res  sanctas,  tum  sanctuarium  ( Jes.  IV,  5  sq.)  et  populnm  sibi  con- 
secratum  (Num.  X,  34.  Ps.  CV,  39)  nube  obtecta  tueri  et  custodire  dicitur,  atque 
nubis  columna  —  id  quod  inaxime  mcmoratu  dignum  est  —  Aegyptiorum  exer- 
citum  a  populo  suo  arcuisse  eumque  ex  ea  perturbasse  et  perdidisse  refertur 
(  Ex.  XIV,  19  sqq.).  — 

Iam  quae  necessitudo  Cherubis  cum  nube  illa  intercedat  manifestum  est. 
Nam  illos  quoque  tugurium  quoddam  dei  patefacti  esse  et  velamentum  quo  splen- 
dor  divinus  obducatur  et  temperetur  supra  compertum  habcmus.  Et  deum  in 
monte  Sinaitico  pyn  "|inö  (Ex.  XXIV,  16)  et  in  tabernaculo  D'DIDH 
(Ex.  XXV,  22.  Num.  VII,  89)  locutum  esse  legimus.  —  Quare  quae  modo  de 
nube  exposuinvus.  et  ad  ipsos  Clierubos  pertinere  statuemus.  Qui  quamvis  hor- 
rendum  dei  splendorem  obvelent  tamen  etiam  magnificentiam  eius  qui  universi 
mundi  est  dominus,  et  praepotentem  virtutem  patefaciunt.  Nam  divini  nuniinis 
vires  plerumque  coliibitas,  quoties  deo  placuerit,  quasi  dimittunt  ad  peragenda 
eius  proposita.  Quare  cnstochm  qnocpte  mnnere  fungi  possmtt .  ne  quis  acl  deum 

sacrosandum,  ipso  invito,  propius  accedat  prohibentes,  et  homtnes  profanos  arcentes  a 
rehus  vel  locis  deo  consecratis.  Quod  si  ita  est  —  id  quod  brevi  apparebit  —  sine  du- 
bio  idem  munus  etiam  ad  Cherubos  in  tabemaculo  temploque  conspicuos  pertinet. 

Imo  primitus  Cherubos  tiihil  fuisse  nisi  deum  appariturum  velantes  nimbos 
in  animantium  conformationem  constitutos  suspicari  licebit.  Etenim  verisimile  est, 
dei  manifestationem  supra  operculum  arcae  sacrae  exhibitam  ei  qua  mons  Sinai- 
ticus  insignis  est  respondisse;  nec  habes  quod  cum  nube  ex  qua  deus  locutus 
esse  refertur,  conferas  nisi  Cherubos.  Nubis  enim  ipsius,  deum  supra  opercu- 
lum  patefactum  velantis,,  semel  tantum  in  Pentateucho  (Lev.  XYI,  2)  fit  mentio; 
neque  hoc  loco  Chembi  memorantur,  neque  ubi  de  Cherubis  agitur  nubes.  De- 
inde  sicut  nubi  deum  velanti  ita  Chembis  quoque  fulgura  adiuncta  ipsosque 
ignito  candore  splendentes  invenimus.  Denique  alterum  quoque  Chemborum  mu- 
nus  supra  expositum,  ut  deum  vectarent,  nubibus  convenit  (Ps.  CIV,  3.  Jes. 
XIX,  1.  coll.  1.  Ps.  XVIII,  10.  Nah.  I,  3.  Dan.  VII,  13).  Quid?  quod  1.  Ps. 
XVIII,  11.  (II.  Sam.  XXII,  11.)  Cherubus  quo  dcus  tanquam  vehiculo  ferri  ct 
devolare  dicitur  (P|JT'1  311D-l7JT  DDI*1!)  nubem  vento  procelloso  agitatam  manifesto 
repraesentat?  quod  contextus  et  parallelismi  membrorum  ( NT'1) 
et  loci  paralleli  Ps.  CIV,  3  ( mi“'S3D— 1 ^17  "l^.icn  131D1  »3»  “  Cttn) 
ratione  habita  vix  negaveris. 


Hanc  analogiam  persecuti  videamus  quid  ad  reliqua  quae  Veteris  Testa- 
menti  locis  de  Cherubis  praedicantur  expedienda  effeccrimus. 

Templum  Salomonis  quod  attinet,  restat  ut  singula  quaedam  paucis  absol- 
vamus.  Pahnis  singulis  Cherubis  interpositis  a  deo,  in  medio  populi  sui  habi- 
tante,  hominibus  piis  eique  familiaribus  vegetam  et  perennem  vim  vitalem  sup- 
peditari,  qua  vigeant  et  floreant,  indicari  videtur  (Ps.  XCII,  13  sq.);  quare  apte 
praesentis  dei  testibus  sunt  interpositae.  —  Cherubinarum  autem  imaginum, 
quibus  decem  vekicnla  aenea,  in  sacerdotum  atrio  collocata,  ornata  erant  quae 
ratio  fuerit  iam  perspicies,  quum  labris  impositis  victimarum  carnes,  ex  parte 
tam  sacrosanctas  ut  eas  ne  attingere  quidcm  fas  esset  (Lev.  VI ,  20  col.  v.  11), 
abluendas  fuisse  (II.  Chron.  IV,  6),  et  ipsa  sanctuarii  vasa  pariter  fuisse  sacro- 

sancta  (Ex.  XXIX,  37.  XXX,  29)  reputaveris.  Quae  vehiculorum  sanctitas 
Cheruborum  imaginibus,  ratione  supra  exposita,  indicari,  et  ne  quis,  praeter 
sacerdotes,  ea  attingeret  vetari  poterai  Leonum  vero  et  boum  imaginibus  seor- 
sum  adiunctis  nnm  certa  ratio  symbolica  subsit  in  medio  reliquerim*4). 

Sed  ad  graviora  pergamus!  Iam  supra  locum  Grn.  III,  24  strictim  atti- 
gimus,  ubi  deus  no  homo  peccator  factus  hortum  paradisiacum  repeteret  et  im- 
mortalitatis  bonum  arriperet,  in  parte  paradisi  ad  orientem  vergente  Cherubos 
et  laminam“)  gladii  hac  illac  se  vertentis  collocavisse  refertur,  ut  adytum  ad 
arborem  vitae  custodirent  Quam  memoriam  a  remotioribus  orientis  terris  ad 
Hebraeos  translatam  esse  num  recte  a  permultis  statuatur,  hoc  loco  in  medio 
relinquamus,  quum  in  quaestione  quae  est  de  origine  totius  narrationis  (Gen.  II. 
III.),  haec  controversia  sit  diiudicanda.  Munus  certe  quod  hic  Cherubis  a  deo 
assignatum  esse  refertur,  a  nativa  et  veterum  Hebraeorum  propria  Cheruborum 
notione  non  est  alienum.  Nam  loci  sacrosancti  ubi  deus  aderat  (Gen.  III,  8.  IY, 
13)  aditum  custodiunt,  quemadmodum  in  velo  adyti  ostium  praecludente,  templi- 
que  valvis  conspicui  erant,  et  totum  templi  adytum  alis  expansis  obvelabani 
Porro  nubis  analogia  edocti  Cherubos  etiam  ad  arcendos  homines  a  rebus  sanctis 
deoque  reservatis  adhiberi  potuisse  iam  exploratum  habemus.  Quod  mandatum  ut 
plene  exsequi  possent,  gladius  strictus  et  hac  illac  se  vertens  iis  est  adiunctus. 


24)  Leonibus  quidem  quibus  Salomonis  solium  omatum  fuisse  coustat  ( I.  Reg.  X,  19  sq.), 
quod  summo  robore  et  impavida  ferocitate  leo  est  insignie,  quare  Hebraeorum  proverbio  „for- 
tis  inter  bestias“  nuncupatur  (Prov.  XXX,  30  r.ama  maa;  cf.  Mich.  V,  8.  Jud.  XTV,  18), 
summi  imperii  vis  et  maiestas  videtur  fuisse  significata.  —  Nec  sine  certa  ratione  bobus  duo- 
decim  ingens  illud  vas  aquarium,  quod  mare  aeneum  nuncupatur,  fultum  erat  (I.  Eeg.  VH, 
25.  44.  H.  Chron.  IV,  2  sqq.)  quum  boves  essent  praecipuae  victimae  quas  duodecim  tribus 
offerre  solebant  (Num.  VII,  87.  Esr.  VIII,  35),  atque  etiam  ad  transvehendas  res  sacras  ad- 
hiberentur  (Num.  VII,  3.  II.  Sam.  VI,  6.  col.  I.  Sam.  VI,  7).  Hic  vero  amborum  imagines 
videntur  merum  fuisse  ornamentum.  — 

25)  De  vocabuli  potestate  cf.  quae  Hupfeldius  ad  1.  Ps.  LVH,  5  disputavit,  per 
quem  edoctus  ncquaquam  hic  de  igneo  gladio  agi  censeo,  qui  verbis  XN  ann  denotandus  fuit 
(c£  e.  c.  II.  Reg  II,  11.  VI,  17),  nec  usquam  analogiam  habeb  Imo  etiamsi  vocabulo  onr 
flammae  notionem  vindicare  possis,  tamen  non  gladium  igneum  effeceris,  sed  laminam  gladii, 
nitore  et  splendore  flammam  referentem  (cf.  Jud.  1H,  22.  Nah.  HI,  3.  Hiob  XXXIX,  23). 

Cheruborum  paradisi  aditum  custodientium  geminus  est  Cherubus  ille  quo- 
cum  1.  Ez.  XXYm,  14  sqq.  rex  Tyrius  comparatur“).  Tertium  quod  dicitur 
comparationis  non  solum  in  eo  cernitur  quod  rex  eiimia  pulchritudine,  sapientia, 
potestate  (v.  3 — 5.7.12.17)  sublimior  humana  conditione  et  divinis  praeditus 
virtutibus,  deoque  proiimus  videbatur  (v.  2.  9),  sed  in  eo  potissimum,  quod 
sedem  mari  cinctam  et  munitam,  ideoque,  ut  ipsius  dei  sedes,  aditu  carentem  et 
ab  omni  impetu  hostili  tutam  (cf.  v.  2  D’'0^  D^D  D'H^N  DtPlD)  habebat, 

a  qua  hostes,  ut  Cherubus  homines  a  dei  sede,  prohibere  poterat.  Cherubus  au- 
tem  ipse  in  sancto  dei  monte  (v.  14.  16)  versari  dicitur,  i.  e.  in  divini  numinis 
sede ,  ultimae  regioni  septemtrionali  subiecta  (Jes.  XIY,  13),  quam,  tamquam  alis 
super  totum  sanctuarii  ("|*,tPipD  v.  18)  ambitum  expansis,  ei  tuendam  et  pro- 
tegendam  fuisse,  epitheton  (v.  14.  16),  a  Cherubis  in  operculo  arcae 

sacrae  collocatis  repetitum,  declarat.  Lapidum  autem  ignitorum,  quibus  in  me- 
diis  Cherubus  ambulare  dicitur  (v.  14.  16),  qui  a  monte  flamm^s  eructante  repe- 
titi  videntur,  non  alia  est  ratio  quam  gladii  stricti,  Cherubis  paradisi  aditum 
custodientibus  adiuncti.  Dei  scilicet  sedes  a  Clierubo  custodita  iis  cincta  et  mu- 
nita  est,  ne  quis,  invito  deo  et  Cherubo,  eam  ingredi  possit. 


Restat  ut  ad  currus  Cherubini  descriptionem ,  ab  Ezechiele  11.  I.  III,  12  sq. 
IX,  3.  X.  XI,  22  sq.  delineatam  revertamur.  Hic  Cherubi  quid  omnino  sibi 
velint  plane  manifestum  est.  Altero  munere  funguntur  quod  Cheruborum  alis 
pro  vulgari  alarum  notione  symbolica  indicatum,  et  1.  Ps.  XVIII,  11  a  Che- 
rubo  peractum  supra  cognovimus  ut  deum  quoquo  voluerit  vectarent ;  quod  et 
locis  III,  12  sq.57)  X,  18  sqq.  XI,  22  sq.  col.  1.  IX,  3  diserte  declaratur,  et 
ex  arcta  Cheruborum  copulatione  cum  vehiculi  rotis  apparet,  illorum  spiritu  ita 
agitatis5®),  ut  harum  motus  illorum  motibus  regantur  (I,  15  —  21.  X,  9  — 17). 

26)  Quamquam  verba  v.  13.  „in  Edene,  horto  dei  eras«“,  praecedentibus  et  sequentibus 
non  connexa,  suspecta  sunt;  v.  14  demum  nova  (Jherubi  similitudo  inducitur. 

27)  Ubi  cum  Hitzigio  pro  ~'ia  :  csna  legendum  esse  censeo. 

28)  Verbis  rrnn  m  I,  20.  21.  X|,  17,  contextus  et  v.  I,  22  (n’nn  ■'iärr'r»)  ratione 
habita,  non  „spiritum  vitae“  (Hitz. ),  sed  quatuor  animantium,  collective  n'nn  nuncupatorum, 
spiritum  (Chald.  Rosenm.  Ew.)  denotari  censeo. 

Qua  in  re  imago  illa  a  maioribus  tradita  ab  Ezechiele  subtilius  exculta  et  per- 
polita  est.  Deus  enim  iam  non  solo  Cherubo  tanquam  vehiculo  fertur,  quem- 
admodum  Ps.  XVIII,  11  inducitur.  Nec  Cherubi  iumentorum  instar  currum 
vehunt,  quod  servitium  divinae  maiestati  ipsisque  parum  convenireh  Sed  qua- 
tuor  sunt  Cherubi,  quorum  super  capitibus  expansum  quoddam  (jTp"l  )  ad  simi- 
litudinem  coeli  institutum  conspicitur,  quo  divinae  maiestatis  solium  impositum 
est  (I,  22.  25.  26.  X,  1),  ita  ut  ipsi,  adiunctis  rotis  eorum  spiritu  agitatis,  ten- 
sam  quandam  animatam  efficiant  (Sir.  XLIX,  8:  ini  aqfunog  Xeqovßi/j.)  t  cuius, 
commotae  quidem  (cf.  I,  24.  25),  capsus  ex  ipsorum  alis  constare  videtur,  suh 
expanso  illo  ad  volandum  ita  in  rectum  extensis,  ut  singulorum  Cheruborum 
binis  alis,  hac  illac  ad  alterorum  alas  pertingentibus,  singula  quadrati  latera 
efficiantur  (I,  9.  11.  23.  III,  13).  — 

In  ipsa  Cheruborum  figura,  a  maioribus  tradita,  ab  Ezechiele  nonnulla 
mutata  esse  iam  compertum  habemus.  Singulorum  capita,  ratione  supra  exposita 
adductus,  quaterais  faciebus,  hominis  leonis  bovis  aquilae  atque  pedes  erectos 
plantis  vitulinorum  similibus  (I,  7)  instruxit»  Praeterea,  Jesaiae  Saraphos  de- 
scribentis  (Jes.  VI,  2)  vestigia  secutus,  alterum  addidit  alarum  par,  quo  de- 
misso,  deum  religiose  reverentes,  corpora  sua  tegerent  (I,  11.  23).  Denique 
membrorum  congruentiae  caussa  quaternas  iis  tribuit  manus  humanas  (I,  8). 

Maximi  vero  momenti  hoc  esse  videtur  quod  tota  haec  Cheruborum  de- 
scriptio  ei  sententiae  qua,  nubis  deum  velantis  analogia  nisi,  e  Cherubis  dei 
splendorem,  etsi  ab  iis  obtegatur  et  temperetur,  tamen  etiam  effulgere  statuimus, 
est  argumento.  Atra  nube,  vento  procelloso  ex  septemtrionibus  adacta,  ignique 
continuo  non  solum  ipse  deus,  sed  etiam  totus  currus  Cherubinus  cingitur  (I, 
4  sq.) ;  Cherubi  autem,  in  medio  igni  versantes,  sicut  deus  ipse,  aeris  liquefacti 
candore  splendent  (I,  4.  7.  col.  v.  27.  VIII,  2),  toti,  taedarum  instar,  flamman- 
tes  ac  scintillantes  (I,  13  sq.),  ita  ut  celerrime  ultro  citroque  se  commoventes 
fulguribus  possint  compararj  (I,  14 )M).  Etiam  medios  inter  Cherubos  ignis  fla- 
grat,  ab  iis  profectus  et  fulmina  emittens  (I,  13.  X,  2.  6  sq.).  Dubitari  sane 
non  potest  quin  ipsius  dei  splendor  et  fervidus  ardor  ex  hac  Cheruborum  specie 


29)  Ubi,  Hitzigiwn  secutus,  pro  N1ST  s  NIS'  et  pro  ptati  S  p“ian  legendum  esse  censeo. 

fiat  conspicuus.  Quod  ea  re  comprol>atur  quod  prunis  e  Cheruborum  medio  de- 
promptis  et  super  Hierosolyma  sparsis  poenae  significantur  a  deo  in  hanc  urbem 
constitutae  (X,  2.  6  sq.).  —  Porro  Clieruborum  alae  fragorem  volatu  edunt 
horrendum,  attitonantis  dei  voci  assimulatum  (I,  24.  III,  12  sq.  X,  5).  —  Prae- 
terea  oculorum  copia  huc  pertinet,  qua  tota  Cheruborum  corpora,  et  terga  et 
manus  et  alae,  atque  etiam  externae  rotarum  curvaturae  undique  obsitae  fuisse 
dicuntur  (I,  18.  X,  12).  Qua  re  sine  dubio  divina  quaedam  perspicacitas  quam 
nulla  res,  ubicumque  versetur,  effugere  possit  (cf.  Sach.  IY,  10.  II.  Chr.  XYI,  9), 
et  perpetua  vigilantia  (cf.  Ps.  CXXI,  4)  qua  Cherubi  munus  suum  exsequantur, 
significatur.  —  Denique  illud  quoque  quod  Cherubi  quaternis  faciebus  instructi, 
sese  non  vertentes  progredi,  regredi,  ad  dextram  aut  sinistram  pergere  possunt, 
divinum  quoddam  monstrat;  hoc  dico:  omnia,  sicut  ipsi  deo,  iis  ex  adverso  po- 
sita  esse.  Quae  omnia  nequaquam  mira  videntur,  quum  viribus  tantum  naturae 
divinae  instructi  Cherubi  digni  atque  idonei  esse  potuerint,  qui  ipsum  deum  quo- 
quo  voluerit  vectent  — 

Iam  vero  quaeritur  num  singtdares  quoque  facierum  species  a  quatuor  ani- 
mantQms  repètüae  ad  singulas  divinae  naturae  virtutes  Cherubis  impertitas,  vel 
per  eos  significatas  referendae  sint.  Quod  mihi  quidem  videtur  fieri  vix  posse. 
Bovis  certe  facie  qualis  dei  virtus  significari  possit  non  perspicitur.  Nam  bovis 
symbolo,  ut  in  Aegyptiorum  superstitione  atque  Ephraimitarum  vituli  aurei  cultu, 
a  prophetis  acerrime  improbato ,  procreandi  vel  potius  creandi  vim  significari, 
vel.etiam,  quod  Molochi  simulacrum  apud  Carthaginienses  bovis  capite  instru- 
ctum  fuisse  constet,  creandi  et  perdendi  potestatem,  Hitzigio  vix  quisquam  cre- 
diderit;  neque  aquilae  facie  divinae  naturae  vigorem  perpetuum  significari  credi- 
bile  est80).  Sine  dubio  quae  quatuor  animantium  faciebus  significentur  aliqua 
ratione  ad  munus  a  Cherubis  peractum  pertinere  oportet.  Et  hominis  quidem 
facies  Cheruborum  propria  iam  antiquitus  habebatur;  sunt  enim  animantes  prae- 
diti  ratione  ac  mente,  quibus  homo  caeteris  qui  in  terra  versantur  animantibus 
praestat;  neque,  nisi  ratione  utuntur  deum  vectandi  munere  fungi  possunt. 
Quamobrem  non  solum  facie  humana  instructi,  sed  etiam  omnino  humana  corporis 


3G)  Cf.  quae  Hitzigius  in  comment.  in  Ezech.  1.  pag.  16  sq.  disputavit. 

figura  praediti  ab  Ezechiele  induountur.  —  Tres  vero  reliquae  facies  a  prae- 

stantissimis  atque  validissimis  bestiis  ez  tribus  animantium  in  terra  et  aere  ver- 

santium  generibus  ferarum  et  pecudum  et  avium  (yiNH  rpfl  s.  rrttn  nn,  ncna, 

Gen.  II,  20.  IX,  10  colL  1.  Gen.  I,  24.  Lev.  XXY,  7)  repetitae 

videntur.  Sed  cave  ne,  ex  prima  fronte  re  diiudicata,  vera  te  fugiat  harum 

facierum  ratio.  Leonem,  ferarum  principem,  perusitatum  esse  summi  roboris  et 

metuendae  atrocitatis,  aeque  ac  summi  imperii  symbolum,  ideoque  ipsum  deum 

nonnunquam  leoni  esse  assimulatum  (Hiob  X,  16.  Jes.  XXXYQI,  13.  Hos.  Y, 

14.  XIII,  7  sq.)  constat.  Quare  leonina  potissimum  facies  humanae  adiungenda 

erat,  quum  Cherubi  non  solum  praepotentem  universi  mundi  dominum  vectarent, 

sed  etiam  per  eo's  metuenda  dei  potestas  patefieret  —  Inter  pecudes  inprimis 

boves  viribus  pollent;  quare  a  poetis  „validi“  (D'H'DN)  nuncupari  solent,  atque, 

sicut  leones,  ad  suminum  robur  significandum  adhibentur  (Deut.  XXXIII,  17. 

Ps.  XXII,  13).  Quod  robur  imagine  faciei  bovinae  Cherubis  tributum,  ad  susti- 

nendi  potissimum  solii  divini  et  vectandi  facultatem  referendum  est;  boves  enim 

ad  transveliendas  res  sacras  adhibebantur  (Num.  VII,  3.  II.  Sam.  VI,  6.  I.  Sam. 

* 

VI,  7);  et  boum  duodecim  memoria  quibus  mare  aeneum  fultum  erat  (I.  Reg. 

VII,  25.  44)  Ezechiel  sine  dubio  eo  adductus  est,  ut  bovina  facie  Cherubos  in- 
strueret.  Aquilae  denique,  aves  validissimae  (Hos.  VIII,  1.  Jes.  XLVIII,  40. 
XLIX,  22.  Ez.  XVII,  3.  7)  saepius  ad  significandam  indefessam  (Jes.  XL,  31) 
celerrimi  (II.  Sam.  I,  23.  Jer.  IV,  13.  Hab.  I,  8.  Hiob  IX,  26.  Thren.  IV,  19)  et 
altissimi  (Prov.  XXIII,  5.  Hiob  XXXIX,  27)  volatus  facultatem  adhibentur. 
Quare  Cherubis  quippe  quibus  supersedens  deus  de  coelo  in  terram  descendere 
et  hinc  illuc  ascendere  solet,  quam  ipsam  ob  rem  alis  instructi  erant,  aquilae 
quoque  faciem  tribuere  Ezechieli  placuit31).  Quaternis  igitur  faciebus  eximiae 
vires  atque  facultates  significantur  Cherubis  a  deo  ad  munus  suum  sustinendum 
impertitae.  —  Quae  quum  ita  sint,  Ezechielem  quatemas  Cheruborum  facies 
neque  a  diis  veterum  Araborum“),  neque  omnino  ab  idolorum  conformationibus 
quae  ei  in  Mesopotaraia  degenti  innotuerint,  repetiisse,  sed  rationes  symbolicas 


31)  Quaternarum  facierum  rationem  recte  Ewaldius  (D.  Prophet.  d.  A.  B.  II.  p.  220  sq.)  exposuit 

32)  Cf.  Hüzigium  1.  L  p.  17  sq 

apud  populares  suos  inveteratas  et  notioni  munerique  Cheruborum  convenientes 
secutum,  eorum  capita  quaternis  faciebus  instruxisse  statuendum  est.  Ulud 
tamen  suspicari  licet,  Babyloniorum  simulacra  e  variorum  animalium  formis  com- 
posita  ansam  ei  praebuisse  ut  omnino,  novi  aliquid  movens,  Cherubis  speciem 
multiformam  tribuere  conaretur.  — 

Illud  denique  riignnm  videtur  quod  commemorem,  hisce  a  Cherubis,  quam- 
vis  vectandi  potissimum  solii  divini  munere  eos  functos  esse  constet,  tamen  solii 
divini  custodum  partes  non  fuisse  prorsus  alienas,  viresque  divini  numinis  homi- 
nibus  exitiosas  inter  eos  fuisse  definitas,  quas  iubente  deo  quasi  dimitterent. 
Nam  prunis  e  Cheruborum  medio  depromptis  poenas  a  deo  constitutas  significari 
supra  commemoratum  est.  Quas  prunas  ne  angelus  quidem  caeteros  dignitate 
praestans  e  medio  Cheruborum  depromere  conatur;  sed  unus  e  Cherubis  illi 
eas  tradit  (X,  6  sq.);  qua  re  ne  angelum  quidem  ad  ignis  focum  a  deo  accensi 
(Jes.  XXXIII,  14)  et  inter  Cherubos  definiti  propius  accedere  posse  indicari 
videtur.  —  Fortasse  dispositionem  quoque  Cheruborum,  solium  divinum  ab 
omnibus  partibus  circumstantium  atque  oculorum  copiam  ad  custodum  partes 
referre  licet,  quamvis  quin  utrumque  potissimum  ad  deum  vectandi  munus  spe- 
ctet  (respicias  modo  rotas  oculis  obsitas)  dubitari  non  possit33).  — 


Sicut  Ezechiel  in  Cheruborum  figura,  a  maioribus  tradita,  nonnulla  mutavit, 
ita  multis  saeculis  post  Ioannes  qui  librum  apocalypticum  conscripsit  quum  figu- 
guram  iterum  immutavit  tum  notionem  symbolicam  et  munus  Cheruborum  (cf. 
Apocal.  IY,  6  sqq.  Y,  6.  8.  11.  14.  VI,  1.  3.  5.  6.  7.  VII,  11.  XIY,  3.  XV,  7. 
XIX,  4).  Quod  uberius  exponere  nunc  a  proposito  nostro  alienum  est.  Sum- 
mas  tantummodo,  quam  brevissime  potero,  attingam.  Quatuor  sunt  Cherubi,  ut 
apud  Ezechielem,  quatuorque  animantium  formae  in  iis  conspiciuntur,  ita  tamen 
distributae  ut  singulis  Cherubis  singulae  tantum  facies  datae  sint,  quibus  cor- 

33)  Currus  Cherubini  descriptionem  ab  Ezechiele  delineatam  respiciens  Chronicorum  au- 
ctor  Cheruborum  par  in  templi  adyto  collocatum  parum  apte  verbia  ri23~tan  n'jan  nuncupa- 
vit  (LChron.  XXVIH,  18);  cf.  quae  Berthavtus  de  h.  L  disputavit  (Die  Bücher  d.  Chron. 
1854  pag.  233  sq.). 

pora  tota  convenienter  efficta  sint;  primus  scilieet  Cherubus  leonis,  secundus  bo- 
vis,  tertius,  ad  faciem  quidem  quod  attinet,  hominis8*),  quartus  aquilae  volantis 
speciem  praebet.  Alis,  ut  Saraphi  (Jes.  YI ,  2),  senis  instructi  sunt;  tota  autem 
corpora,  quemadmodum  ab  Ezechiele  describuntur,  undique  oculis  obsita.  — 
Nec  desunt  nonnulla  quibus  Yeteris  Testamenti  notionem  Cheruborum  symbo- 
licam  non  prorsus  evanuisse,  immo  officia  qualia  antiquitus  iis  tributa  sint,  ab  iis 
praestari  comprobetur.  Etenim  ab  angelis  plane  distinguuntur  (Y,  11.  VII,  11) 
et  necessitudine  quadam  solio  divino  adiuncti  videntur.  Quod  licet  non  sustineant, 
custodire  tamen  videntur,  quum  ita  sint  dispositi,  ut  soliura  divinum  omnibns 
partibus  cingant“),  quiunque  propius  ad  dei  solium  accedendi  et  imminentium 
poenarum  symbola  contemplandi  potestas  a  Cherubis  Ioanni  concedatur  (YI,  1. 
3.  5.  7 ).  Porro  divini  numinis  vires  hominibus  exitiosas  retinendi  et  quoties 
deo  placucrit  dimittendi  officium  praestare  videntur,  quum  et  tertii  sigiUi  pla- 
gae  voce  e  medio  quatuor  Cheruborum  profecta  promulgentur  (VI,  6)  ,  et 
septem  phialae  dei  ira  repletae  angelis,  qui  eas  effundant,  a  Cherubis  tra- 
dantur  (XV,  7  sq.  cf.  Ez.  X,  2.  6  sq.).  Attamen  nativa  et  propria  Cherubo- 
rum  notio  symbolica  ita  obscurata  videtur  ut  agnosci  vix  possit.  Saraphorum 
enim  potissimum  munus  iis  delatum  est,  ut  sanctitatis  atque  maiestatis  domini 
universi  mundi  praecones  essent.  Quod  ad  munus  oculorum  copia  diserte  re- 
fertur,  qua  nunquam  eos  in  celebrando  deo  non  vigilare  significatur  (IV,  8). 
Ratio  autem  symbolica,  ab  Ezechiele  quatuor  animantium  formis  subiecta,  quum 
hic  solium  divinum  vectandi  munere  non  fungantur,  fere  evanuisse  videtur.  Quam- 
nam  vero  rationcm  Ioannes  substituerit  coniectura  tantum  assequi  possumus;  nec 
sine  veritatis  specie  plerique  qui  nostra  aetate  Apocalypsin  interpretati  sunt,  Che- 
rubos  ex  Ioannis  scntentia  omnes  coeli  terraeque  creaturas  repraesentare  statue- 
runt;  quam  ad  sententiam,  obscurata  quaternarum  formarum  ratione  genuina  et 
vera,  facile  sane  adduci  poterat,  quum  facies  diversae  ad  diversa  animantium  in 
terra  et  aere  versantium  genera  pertinere  viderentur  (cf.  pag.  22).  —  Convenit 


34)  Tertii  c-orpus  quale  fuerit  non  liquet.  Perperam  nonnulli  (e.  c.  Hengstenbergw) 
omnium  corpora  humanae  figurae  et  facies  solas  quatuor  animantium  fortnae  fuisse  statuerunt. 

35)  cf.  quae  Duesterdieckius  (Krit.  exeg:.  Handb.  üb.  d.  Off.  Joh.)  de  1.  IV,  6.  disputavit 

huic  opinioni  hoc  quoque  quod  laudes  quibus  omnes  creaturae  in  coelo  et  in 
terra  et  sub  terra  et  in  mari  versantes  deum  et  dei  agnum  celebrant,  a  Cheru- 
bis,  „Amen“  dicentibus,  ratae  efficiuntur  (Y,  13  sq.);  atque  illud  quod  viginti 
quatuor  seniores,  qui  homines  deo  familiares  et  vitae  immortalitatem  consecutos 
repraesentant,  a  Cherubis  ad  laudandum  deum  excitati,  illud  potissimum  praedi- 
cant  quod  a  deo  omnes  res  creatae  sunt  et  propter  eius  voluntatem  erant  et  crea- 
tae  sunt  (IY,  9  sqq.).  —  Sed  qualiscunque  est  formarum  a  quatuor  animantibus 
repetitarum  ratio  a  Ioanne  constituta,  illud  exploratum  habeto,  Apocalypseos  Che- 
rubos  id  potissimum  agere  ut  dei,  coeli  terraeque  domini  sanctitas  et  maiestas 
debitis  laudibus  celebretur,  qua  re  nativa  et  genuina  Cheruborum  notio  symbo- 
lica  obscurata  est. 


His  hactenus  disputatis  illud  quidem  patebit  ipsam  Cheruborum  informatio- 
nem  gentis  Hebraeorum  propriam  fuisse,  nec  aliunde  ad  eos  esse  translatam. 
Similes  sane  opiniones  apud  alias  gentes  inveniuntur.  Ita  iam  dudum  viri  docti 
cum  Hebraeorum  Cherubis  gryphes  contulerunt,  qui  in  montibus  ab  India  ad 
septemtriones  vergentibus,  vel  in  Arimasporum  terra  auri  thesauros  custodire  a 
scriptoribus  Graecis  et  Komanis  feruntur“),  et  Apollini  sacri,  assiduae  vigilantiae 
et  custodiae  symbola  fuisse  videntur87),  quare  nonnunquam  domus  regiae  gry- 
phium  et  sphingium  simulacris  cinctae  erânt88).  At  si  Cheruborum  tabemaculi 
Mosaici  rationes  supra  expositas  reputaveris,  hac  similitudine  non  eo  adduceris 
ut  gryphes  cum  Chembis  confundas,  vel  Hebraeos,  delata  demum  ad  eos  gry- 
phium  notitia,  ad  Chemborum  cogitationem  animis  informandam  adductos  esse 
statuas.  Hoc  solum  quod  Chembi  paradisi  custodes  constitnti  sunt,  forsitan  a 
gryphibus,  auri  custodibus,  repetitum  (cf.  pag.  18).  —  Porro  Chembo  deum 
vectanti  propinquus  est  ales  ille,  Garuda  nuncupatus  quo  Wischnu  deus  invehi 


36)  cf.  Herodot.  III,  116.  IV,  13.  27.  Fausan.  Graec.  descr.  ed.  Xylandri,  Hanov.  1613, 
pag.  43.  Aeschyl.  Prometh.  v.  804  sq.  et  alios  quos  Knobelus  (ad.  Gen.  IH,  24  et  ad  Jes. 
XXXVII,  16)  protuiit. 

37)  cf.  Creuzerum  (Symbol.  u.  MythoL)  ed.  eec.  I,  pag.  441  not.  IL  pag.  200.  674.  1H. 

pag.  159  (ed.  tert.  IIL  pag.  339).  38)  cf.  Herod.  IV,  79. 

ab  Indis  putabatur,  et  ouius  quadriga  vectus  sol  ab  iis  effingebatur®) ;  quae  pro- 
pinquitas  statuenda  videtur,  si  praesertim  re  vera  Garudae  imagine  primitus  splen- 
didae  nubes  quae  solem  praevolare  solent,  significabantur  “).  Idcirco  tamen  ne- 
queHebraeos  ab  Indis,  neque  Indos  ab  Hebraeis  doctos  esse  credideris ;  dii  enim 
cur  animantibus  alatis  ferri  putarentur,  ratio  sio  ab  ipsa  rerum  natura  praemon- 
strata  erat,  ut  diversae  et  segregatae  gentes  eam  sequi  possent  Inde  etiam  Ocea- 
num  alite  quadrupede  et  volucri  ad  Prometheum  vectum  esse  apud  Aeschylum 
legimus 41).  — 

De  obscura  vocabuli  origine,  quae  si  quidem  constat  Cheruborum  in- 
formationem  veterum  Hebraeorum  fuisse  propriam,  ad  radicem  semiticam  referenda 
videtur,  non  habeo  quod  liqueat  Ne  tamen  ullam  officii  partem  prorsus  descruisse 
videar,  nominum  originationis  peritiores  consuluerim,  num  forte,  quum  verbo  3*D 
constringendi  et  coarctandi  vis  subiecta  videatur”),  nomen  D*nD  inde  ductum  sit 
quod  antiquitus  Cherubi  inprimis  dei  patefacti  splendorem  cohibere  et  quasi  certo 
loco  concludere  putabantur;  quod  Cheruborum  in  operculo  arcae  sacrae  colloca- 
torum  munus  fuisse  compertum  habemus.  - — 

Sed  quoquo  modo  nomen  2VD  enodandum  est,  ülud  spero  in  vera  Cheru- 
borum  notione  symbolica  investiganda  non  sine  fructu  me  laborasse.  - 


39)  cf.  Phüostrati  vjt  Apollon.  III,  48  fPhilostratorum  opera  ed.  Westerm.  Par.  1849  p.69). 

40)  cf.  Lassenium:  Indische  Alterthumskunde  L  p.  787. 

41)  ct  Aeschyl.  PrometL  v.  286  sq.  384  sq. 

42)  Hoc  ipaiua  verbi  et  nominum  derivatorum  signifioationibus,  quae,  Freytagio  auctore, 
apud  scriptores  arabicos  inveniuntur  comprobari  videtur;  cf.  quoque  8yr.  „ethcarab“  textus 
est,  „c’robo“  textrina.  Radix  medium,  ut  ita  dicam,  locum  tenet  inter  radices  31p  et  jpr, 
S)ia  (81113«). 

EMENDANDA 

P»g.  1  lin.  6  ab  inf.  pro  „Bcüicet“  1.  „dico“. 

„  2  „  1  „  „  „  „nn“  i.  „nn“. 

„  7  „  7  „  „  „  „fuisset“  1.  „frnt“. 

„  7  „  6  „  „  „  „  esset“  1.  „fuiiset“. 


HAbli ,  TTPIS  OKPHANOTBOPHSi. 

